
Концепция за изпълнението на 
вътрешноинституционален проект
„Бойскаутите срещу екранното време“
при ДГ „Огнян Михайлов“ гр. Кнежа
за учебната 2025/2026 година

КАТО СЛЕДВАМЕ МОТОТО: ЖИВОТ ИЗВЪН ЕКРАНА – ЩАСТИЕТО НЕ СЕ ЗАРЕЖДА С КАБЕЛ!

 Приет с решение № …. от Протокол №1/…...09.2025г. на педагогически съвет на детска градина „Огнян Михайлов“ град Кнежа.



 Детска градина „Огнян Михайлов“ е иновативна образователна институция, която се стреми да създаде стимулираща и безопасна среда за развитие на всяко дете. В сърцето на нашата мисия е насърчаването на здравословни навици, активен начин на живот и изграждане на силни социални връзки между децата, учителите и семейната общност. Проектът „Бойскаутите срещу екранното време“ е разработен от учителите на първа възрастова група „Далматинци“, г-жа Малкоданска и г-жа Пейчовска, за учебната 2025/2026 година, и ще се реализира с децата от всички възрастови групи, съвместно  със семейната общност, като следваме мотото: „Живот извън екрана - щастието не се зарежда с кабел!“ Това е вдъхновяващ образователен инструмент за „учене чрез преживяване“ и придобиване на трайни умения за позитивно общуване без екрани.
[bookmark: _GoBack] Проектът „Бойскаутите срещу екранното време“  е вътрешноинституционален проект, който има за цел да насърчи децата и техните семейства да намалят времето пред екраните и да открият радостта от физическата активност и общуването помежду си. Подобни инициативи са ключови за формирането на щастливо и здраво детство, което поставя основите на бъдещото пълноценно развитие на децата. 
 В съвременния дигитален свят децата прекарват все повече време пред екрани – телефони, таблети, компютри и телевизори. Това често води до намалена физическа активност, ограничено социално общуване и намалена креативност, а в не малко случаи, това може да доведе и до екранна зависимост и здравословни проблеми, както при децата, така и при възрастните. Чрез проекта „Бойскаутите  срещу екранното време“, ние бихме искали да насърчим децата и техните семейства да открият радостта и ползите от активен, природосъобразен и социален начин на живот, в който времето пред екрана е ограничено, като целта ни е да сме сърце до сърце, а не екран до екран!
 Основната идея и цел на проекта са чрез забавление, физическа активност, както и активно взаимодействие с природата да се провокира осъзнат избор сред децата и техните семейства, че животът извън екрана е по-пълноценен, здравословен и удовлетворяващ. В проекта сме заложили дейности, които имат за цел да възродят ценността на традиционната игра и да създадът връзка между поколенията, чрез споделяне на истории и спомени за детските играчки, така както са били в миналото.    Това ще насърчи междуличностната комуникация и ще развие у децата умения за слушане, уважение към миналото и разбиране на семейните и културни корени. Освен това заложените дейности стимулират креативността и въображението, както и физическата активност при децата, като ги мотивира да откриват забавления без дигитални устройства, насърчавайки социалното взаимодействие между децата, учителите и родителите. Така проектът подкрепя изграждането на устойчиви навици, които да допринасят за намаляване на негативните ефекти от прекомерната употреба на дигитални устройства.
 Чрез проекта „Бойскаутите срещу екранното време“ ще се стремим да повишим осведомеността сред децата и семейната общност за вредите от прекомерното използване на електронни устройства. Ще предложим забавни и стимулиращи алтернативи на екранното време, чрез организиране на различни физически дейности, на открито и сред природата, като „Пъстри следи по залез“ - тематично бягане с цветни димки със семейната общност по пътя за зоопарк „Гергана“, „Приключенски еко - заслони“- изработване на къщички от парчета плат и „Колкото повече колелета, толкова повече усмивки“- велопоход към пътя за зоопарк „Гергана“, със семейната общност. 
Децата ще имат възможността да се докоснат до живота  и игрите на техните майки и бащи, баби и дядовци. Ще стимулираме физическата активност и социалното взаимодействие между деца - деца,  деца -родители. Ще насърчим у децата чувство за отговорност, чрез активно участие в почистването на околната среда, като развием екологичната култура и осъзнатост, че техните действия водят до видима положителна промяна. Ще посетим кравеферма, с цел да покажем на децата от къде идва млякото, и каква е връзката между природата, труда на хората и храната, която стига до домовете ни. С тази дейност ще се опитаме да изградим в децата уважение към труда на фермерите, като те ще осъзнаят и ползите от здравословното хранене. Чрез отглеждането на растения, практически децата ще се грижат и наблюдават сами, как от семенца израстват растения. Освен това ще се опитаме да стимулираме любопитството към природата и екологичното мислене. В проекта сме заложили и дейности, насърчаващи използването на въображение, сръчност и работа с ръце. Чрез тях децата ще разберат, че могат сами да постигнат резултат с ръцете си, като ще могат да си помагат, да обменят идеи и да работят в екип, дори и със своите родители. Имаме за цел да стимулираме физическата активност, да изградим здравословни навици за живот и да развием спортен дух у децата.
 Чрез този проект ще се опитаме да намалим времето, което децата прекарват пред екрана, да увеличим  активното време на открито и съвместните семейни дейности, да формираме по-здравословни навици и по-силни семейни връзки.
 Проектът „Бойскаутите срещу екранното време“ е стъпка към едно по-балансирано ежедневие, в което технологиите са средство, а не пречка за пълноценното детство и, че животът се случва извън екрана. Когато екранът е на пауза, животът е по – пълноценен!
 След приключване на проекта „Бойскаутите срещу екранното време“, децата ще могат да надграждат наученото, като имат устойчиви здравословни навици, ще имат основа 
да продължат да балансират времето си между дигиталните устройства и активностите на открито, изграждайки дългосрочни навици за здравословен начин на живот.       Наученото за съвместната игра, споделянето и общуването ще ги подкрепи в изграждането на по-силни и устойчиви приятелства, както в детската градина, така и в бъдеще. Децата ще могат да използват своето въображение и творчески подход, за да създават нови игри и занимания, които не са зависими от технологиите.
Опитът от дейностите, свързани с природата и физическите дейности, ще ги насърчи да се грижат за околната среда и да ценят културното наследство, като игри и различни предмети, завещани от предците ни.
 





Изготвили:
Гергана Пейчовска........................................
Цветелина Малкоданска............................... 
„учители“ на първа възрастова група „Далматинци“ при ДГ „Огнян Михайлов“






ПЛАН - ГРАФИК 
за изпълнение на дейностите 
по вътрешноинституционален проект
„Бойскаутите срещу екранното време“
за учебната 2025/2026 година

	МЕСЕЦ
	ДЕЙНОСТ
	ВЪЗРАСТОВА ГРУПА
	ОТГОВОРНИК

	
месец Септември
	„Без екрани, с ръце и сърце -  да изчистим заедно“ - почистване двора на детската градина, с децата
	За всички възрастови групи 
	Гергана Пейчовска Цветелина Малкоданска

	

месец
Октомври
	„Пъстри следи по залез“ - тематично бягане с цветни димки със семейната общност по пътя за зоопарк „Гергана“

„Как да научим детето да се храни без екран?“ - листовка
	За всички възрастови групи
	Гергана Пейчовска
Цветелина Малкоданска

	
месец
Ноември

	„По пътя на млякото“ - от къде идва и какво се прави от него, посещение с децата на местна кравеферма
	За втора възрастова група
	Гергана Пейчовска Цветелина Малкоданска

	
месец Декември
	„Чичко Тревичко и приятели“ - отглеждане на Чичко Тревичко, с цел отглеждане и наблюдение на развитието на растение
	За първа възрастова група
	Гергана Пейчовска
Цветелина Малкоданска

	
месец
Януари
	„Ретро фестивал на играчките и техните истории“ - изложба на стари играчки и вещи, с родителите
	За всички възрастови групи
	Гергана Пейчовска
Цветелина Малкоданска

	
    месец
Февруари
	„С ръцете си мога всичко“ - изплитане на мартеници -фиби, с помощта на бабите, в детската градина
	За втора възрастова група
	Гергана Пейчовска
Цветелина Малоданска

	
месец Март
	„Да поиграем както преди“ – игри на открито от миналото в двора на детската градина 
	За трета възрастова група
	Гергана Пейчовска
Цветелина Малкоданска

	
месец Април
	„Приключенски еко - заслони“- изработване на къщички от парчета плат, с децата
	За четвърта възрастова група 
	Гергана Пейчовска Цветелина Малкоданска

	

месец
Май



	„Колкото повече колелета, толкова повече усмивки“- велопоход към пътя за зоопарк „Гергана“, със семейната общност
	За трета и четвърта възрастова
група
	Гергана Пейчовска
Цветелина Малкоданска








Изготвили:
Гергана Пейчовска........................................
Цветелина Малкоданска............................... 
„учители“ на първа възрастова група „Далматинци“ при ДГ „Огнян Михайлов“




























Списък с предвижданите средства и материали заложени за закупуване по вътрешноинституционалния проект
„Бойскаутите срещу екранното време“
при ДГ „Огнян Михайлов“ гр. Кнежа
за учебната 2025/2026 година


	№
	СРЕДСТВА
	ЦЕНА С ДДС
	БРОЙ
	ОБЩО

	1.
	Цветни димки
	3,00лв.
	25 броя
	75,00лв.

	2.
	Чичко Тревичко
	5,00лв.
	15 броя
	75,00лв.

	3.
	Фиби
	5,00лв.
	1 опаковка
	5,00лв.

	4.
	Прежда (червено и бяло)
	3,00лв.
	2 червена/2 бяла
	12,00лв.

	5.
	Ръкавици
	10,00лв.
	1 кутия
	10,00лв.

	6.
	Чували за смет
	1,50лв.
	4 опаковки
	6,00лв.

	7.
	
	
	
	

	8.
	
	
	
	

	
	Общо: 
	
	
	183,00лв.









Изготвили:
Гергана Пейчовска........................................
Цветелина Малкоданска............................... 
„учители“ на първа възрастова група „Далматинци“ при ДГ „Огнян Михайлов“

